John Stott

John Robert Walmsley Stott CBE (27. huhtikuuta 1921 – 27. heinäkuuta 2011) oli brittiläinen teologi. Hän oli evankelikalismin kansainvälisellä tasolla näkyvimpiä hahmoja.

Stott syntyi Lontoossa agnostisen Arnold-isän ja kristityn Emily-äidin poikana. Hän opiskeli Cambridgen yliopistossa teologiaa sekä nykykieliä ja toimi vuosina 1950–1975 All Souls Churchin johdossa. 

Stott julkaisi uransa aikana kristillisiä kirjoja, joita on käännetty myös suomeksi, esimerkiksi Kristinuskon perusteet. Hänellä oli keskeinen rooli Lausannen julistuksen (1974) työstämisessä. Hän kuoli 90-vuotiaana heinäkuussa 2011.

Lähteet 

Brittiläiset teologit
Brittiläiset papit
Vuonna 1921 syntyneet
Vuonna 2011 kuolleet